Kanaküla
Kanaküla on küla Pärnu maakonnas Saarde vallas. Kanakülast voolab läbi Halliste jõgi, küla territooriumil suubuvad sellesse Pale jõgi ja Alva jõgi. Halliste jõel asuva Vardja kärestiku ja selle põhjas asuva paljandi kaitseks on loodud Vardja aluskivimi paljandi ja kose kaitseala. Läbi küla kulgeb Tartu – Viljandi – Kilingi-Nõmme maantee, Halliste jõe ületamiseks on maanteel Kanaküla sild. Aastatel 1977–2021 oli Reinse Kanakülaga liidetud.